ລະເບີດແຕກທີ່ນະຄອນຫຼວງ ຂອງອິນໂດເນເຊຍ
ລະເບີດນ້ອຍລູກນຶ່ງ ແຕກຂຶ້ນທີ່ ນະຄອນຫຼວງຈາກາຕ້າ ແຕ່ບໍ່ມີຜູ້ບາດເຈັບລົ້ມຕາຍ
ຕຳຫຼວດອິນໂດເນເຊຍກ່າວໃນວັນສຸກມື້ນີ້ວ່າລະເບີດນ້ອຍ ລູກນຶ່ງໄດ້ແຕກຂຶ້ນ ໃນເຂດກໍ້າຕາເວັນອອກຂອງນະຄອນ ຫຼວງຈາກາຕ້າ ແຕ່ບໍ່ມີຜູ້ໃດໄດ້ຮັບອັນຕະລາຍ ຜູ້ບັນຊາການຕຳຫຼວດໃນເຂດທ້ອງຖິ່ນ ທ່ານ Dadang Rahaje ກ່າວວ່າ ລະເບີດລູກນີ້ ໄດ້ຖືກພົບເຫັນໃນຄຸ້ມ ເຮືອນແຫ່ງນຶ່ງ ແລະໜ່ວຍທຳລາຍລະເບີດໄດ້ຍ້າຍອອກ ໄປ ເວລາລະເບີດແຕກຂຶ້ນ ໃນມື້ວັນອັງຄານຜ່ານມາ ລະເບີດທີ່ໃສ່ໄວ້ໃນປື້ມໄດ້ເຮັດ ໃຫ້ມືຕຳຫຼວດຄົນນຶ່ງຂາດແລະອີກ 3 ຄົນໄດ້ຮັບບາດເຈັບ ເຈົ້າໜ້າທີ່ກ່າວວ່າລະເບີດທີ່ວ່ານີ້ໄດ້ຖືກ ສົ່ງໄປໃຫ້ນັກວິ ຊາການມຸສລິມ Ulil Abshar Ab-dallah ຂອງຕາໜ່າງ ອິສລາມຫົວເສລີ ທ່ານ Abdallah ຊຶ່ງເປັນນັກວິຊາການ ທີ່ມີຊື່ສຽງຮຽນຈົບຈາກສະຫະລັດນັ້ນໄດ້ຕໍ່ສູ້ຫຼືໃຫ້ການສະໜັບສະໜຸນກ່ຽວກັບການມີຫຼາຍ ພັກຝ່າຍ ແລະການອະນຸໂລມຜ່ອນຜັນທາງດ້ານສາສະໜາ